open-index/open-wikipedia-markdown huggingface dataset:
Aëtius Amidenus

**Aëtius Amidenus**, litteris Graecis Ἀέτιος Ἀμιδηνός, ex Amida oriundus, scriptor de re medica Graecus, saeculo V exeunte natus, anno circiter 575 mortuus est. Opus encyclopaedicum confecit in libros XVI divisum, pluribus rebus e Galeno et Oribasio demptis, multis autem ex aliorum libris hodie deperditis. Versiones Latinae ab Ioanne Baptista Montano et Iano Cornario saepe a medicis Europaeis saeculi XVI citantur. Texto Graeco librorum I-VIII iam apud Aldum anno 1534 impresso, textus librorum IX-XVI partim recenter, partim nondum divulgatus est: omnia autem in textu Latino annis 1533-1535 divulgato legi possunt.

## Editiones operum 
* 1533-1535 : Ioannes Baptista Montanus, Ianus Cornarius, interprr., *Aetii Amideni ... medici clarissimi Libri XVI* (versio Latina). 3 voll. Basileae  1 2 3
* 1534 : *Aetii Amideni librorum medicinalium ...* [libri I-VIII]. Venetiis: Aldus  Textus alius
* 1534 : Ioannes Baptista Montanus, Ianus Cornarius, interprr., *Aetii Amideni Libri sexdecim ... in quibus cuncta quae ad artem curandi pertinent, sunt congesta*. 3 voll. Venetiis: Iunta  vol. 2 
* 1542 : Ianus Cornarius, interpr., *Aetii medici Graeci Contractae ex veteribus medicinae tetrabiblos*. Basileae  Textus apud *e-Rara* 
* 1549 : Ianus Cornarius, interpr., *Aetii medici Graeci Contractae ex veteribus medicinae tetrabiblos*. Lugduni  Textus
* 1879 : C. Daremberg, C. E. Ruelle, edd., lib. 11, in editione ab iisdem curata *Rufi Ephesii* (Parisiis, 1879) p. 3 sqq.
* 1892 : G. A. Kostomiris, ed., lib. 12. Parisiis
* 1901 : S. Zervos, ed., lib. 16. Lipsiae
* 1906-1909 : S. Zervos, ed., lib. 13 et 15 in *Athena* vol. 18 p. 241 sqq., vol. 21 p. 3 sqq.
* 1911 : S. Zervos, ed., lib. 9 in *Athena* vol. 23 p. 265 sqq.
* 1935-1950 : Alexander Olivieri, ed., *Aetii Amideni Libri medicinales* voll. 1-2 [i.e. libri I-VIII]. Lipsiae: Teubner 1 2

## Bibliographia 
* Christophorus Oroscius, *Annotationes in interpretes Aetii medici praeclarissimi*. Basileae, 1540 Textus apud Monacenses
* "Aetius" in 
*Hajdu, Steven I. (2004). Medieval pathfinders in surgical oncology. *Cancer*, 101(5), 879-87982.
*Hirschberg, Waugh, Hirschberg, J., & Waugh, Richey L. (2000). *The ophthalmology of Aetius of Amida* (Hirschberg history of ophthalmology. Monographs ; v. 8). Oostende: J.P. Wayenborgh.
*Lazaris, D., Laskaratos, P., & Lascaratos, F. (2009). Surgical Diseases of the Womb According to Aetius of Amida (6th Century a . d .). *World Journal of Surgery*, 33(6), 1310-1317.
*John Scarborough. (2013). Theodora, Aetius of Amida, and Procopius: Some Possible Connections. *Greek, Roman, and Byzantine Studies*, 53(4), 742-762.

## Nexus externi 
* Liber manuscriptus Graecus librorum IX-XVI apud Bibliothecam inter universitates Sanitatis Parisiensem: Textus

Categoria:Medici Turciae
Categoria:Nati saeculo 5 aut 6
Categoria:Mortui saeculo 6
Categoria:Scriptores Anatoliae mediaevalis
Categoria:Auctores Graeci mediaevales
Conductor (discretiva)

**Conductor** potest esse:
* In oeconomia:
** Conductor vel *conductor operis* est homo qui operarios vel potius laborem operariorum vel operam faciendam conducit.
* In physica:
** Conductrum vel *Conductor electricus* est materia, quae fluxionem electricam leviter impedit.
* In musica:
** Concentus magister vel *conductor* est dux primarum violinarum et reapse dux musicorum orchestrae.
Borma

**Borma**, Francogallice *Bormes-les-Mimosas*, est oppidum et commune praefecturae Vari in Francia. Homines 7&nbsp;982 ibi anno 2016 habitavisse constat. Est hodie locus otiosus ad litora maris Mediterranei stans. Castellum Bragansonum, ad hoc commune pertinens sed praedium civitatis Francicae, in culmine scopuli rupestris eminens, a praesidibus frequentatur.

## Notae 
## Bibliographia 
thumb|Despectus in Bormam

* "Bormes-les-Mimosas" apud *Inventaire National du Patrimoine Natural*
* "The Castrum, a History of the Phenomenon in the Massif des Maures" apud *Conservatoire du patrimoine du Freinet*

Categoria:Communia Praefecturae Vari
Categoria:Loci habitati praefecturae Vari
Categoria:Loci otiosi
Marae

[thumb|[Taputapuātea (marae)|Taputapuātea, marae ex lapidibus Ra'iātea in Insulis Societatis Polynesiae Francicae antiquitate constructum annoque 1994 refectum.]]
[thumb|Marae [Rotoruae in loco Neozelandico situm.]]
***Marae*** (Maoriane et Tahitiane), seu *malaʻe* (Tongane) et *malae* (Samoane), est communis vel sacer locus, qui in societatibus Polynesicis rebus religiosis socialibusque prodest. In fundamentis formam rectanguli habente consistit, ubi spatium apertum lapidibus vel palis ligneis circumdatur. In Insula Paschali, vocabulum *ahu* est synonymum omnis loci ac suggestus *moai*, magnarum statuarum.

## Etymologia 
In omnibus his sermonibus, nomen loci significat 'purgatum, ab arboribus liberum'. Vocabulum ex **malaqe* in lingua Orientali Oceanica a linguistis refectum est, cuius significatio est 'locus pro occursibus aut caerimoniis' est. 

## Pinacotheca 

Fasciculus:Marae, Raiatea.JPG|Antiquum marae in Raiatea.
Fasciculus:Marae, Huahine.jpg|Antiquum marae in Huahine.
Fasciculus:Marae Whanganui River.jpg|Marae apud flumen Whanganui.
Fasciculus:Whenua Ranratira,Orakei Marae (12023071354).jpg|Marae in Orakei, prope Aucopolim, situm.

## Bibliographia 
*Mead, Hirini Moko. 2003. *Tikanga Māori: Living by Māori Values.* Wellintoniae: Huia Publishers. Google Books.

* Maoriani
* Mythologia Polynesiae
* Societas Polynesica

## Nexus externi 
Categoria:Aedificia religiosa
Categoria:Architectura
Categoria:Maoriani
Categoria:Polynesia
Categoria:Tahitienses
Categoria:Verba Polynesia
Abbatia Osneiensis

[thumb|Relicta abbatiae Osneiensis anno [1640.]]
**Abbatia Osneiensis**, **Coenobium Osneiense** et tum **Ecclesia Cathedralis Osneiensis** fuit abbatia regularum Augustinianorum, saeculo XII aedificata et saeculo XVI dissoluta. Sita erat abbatia in insula Thamesis Osneia nominata, iuxta urbem Oxoniae. Dicata erat abbatia Sancto Georgio.

Aedificata est primo anno 1129 ut prioratus et tunc anno 1154 fit abbatia. Henrico VIII regnante anno 1539, abbatia cum canonicis dissoluta est, sed inter 1539 et 1545 Osneia fuit sedes episcopi Oxoniensis. Anno 1222 synodus provincialis fuit hac in abbatia. Saeculo XIV, pistrinum abbatiale est breviter descriptum ab Galfrido Chaucer in *Fabulis Cantuarensibus*.

Hodie sunt nulla relicta de abbatia.

## Bibliographia
*Crossley, Alan, ed. (1979). *Victoria County History: A History of the County of Oxford*, Vol. 4. pp. 364–368.
*Henry, David. (1771). Short Account of OSNEY-ABBEY, and of the Print annexed. ''The Gentleman's Magazine: And Historical Chronicle*, Jan. 1736-Dec. 1833, 41, [153]-153.
*Page, William, ed. (1907). *Victoria County History: A History of the County of Oxford*, Vol. 2. pp. 90–93.
*Sherwood, Jennifer; Pevsner, Nikolaus (1974). *The Buildings of England: Oxfordshire*. Harmondsworth: Penguin Books. p. 334.
*Swaine, J. (1769). *Memoirs of Osney abbey near Oxford : Collected from the most authentic authors; together with various observations and remarks*. London: Printed for W. Harris.
*Woodburne, Lancaster, G B. (1893). ART. VI.-THE FRIARS IN OXFORD. *The Dublin Review'', 1836-1910, 5, 84-106.

## Nexus externi
*Photographiae antiquae de relictis Abbatiae 

Categoria:Condita 1129

Categoria:Abbatiae Angliae
Categoria:Ordines Augustiniani
Categoria:Oxonia
Dorcestria (discretiva)

**Dorcestria** est versio latina nominum Anglo-Saxonicum duorum: *Dornwaraceaster* (id est, "Castrum Durnovariae") et *Dorceceaster* (fortasse "Castrum Durcii"). Sunt nonnulli loci cum nomine Dorcestriae:
* Dorcestria, comitatus Angliae Meridionalis (*Dorset*).
* Durnovaria, oppidum Romanum postea Dorcestria nominatum.
* Dorcestria apud Mercios in agro Oxoniensi, oppidum Romanum nominis ignoti, quod Anglo-Saxones Dorcestriam ser Dorcastriam nominaverunt (*Dorchester-on-Thames*).
Circuitus Californiae

[thumb|upright=1.4|Initium primae stationis Circuitus Californiae [Urbs Nivata|Urbe Nivata in parvo oppido Californiensi anno 2010 habitae.]]

**Circuitus Californiae** (Anglice *Tour of California*), rite **Amgen Tour of California** appellatus, est professionale birotationis certamen stationum in UCI World Tour et USA Cycling Professional Tour quotannis habitum, certamen dierum octo et solus summae virtutis *World Tour* eventus in Civitatibus Foederatis. Anno 2006 constitutum est. A 650 ad 700 milia passuum (a 1045 ad 1126 chiliometra) per Californiam, civitatem Americanam, transit.

Dux et victor classificationis generalis (per tempus) post quamque stationem et finem certaminis tuniculam flavam gerit, ut in Circuitu Franciae. Quae tunicula olim erat aurea, *California Gold Rush* commemorans, sed color anno 2009 in flavum mutatus est. Inter victores notabiles sunt Iulianus Alaphilippe (2016), Egan Bernal (2018), Christophorus Horner (2011), Petrus Sagan (2015), et Bradley Wiggins Eques (2014). 

Sponsor certaminis est Amgen, societas Californiensis biotechnologiae dicata.

## Nexus externi
*Situs interretialis Circuitus Californiae proprius.
*Emissiones, pelliculae, et photographemata de Circuitu Californiae apud *Cyclingfans.com.*

Categoria:Birotatio
!
Alexander Kristoff

thumb|Kristoff in 2018.
[thumb|upright=0.6|left|Kristoff in [Circuitus Fiordorum|Circuitu Fiordorum anno 2014.]]
[thumb|upright=0.8|Kristoff in [Scheldeprijs anno 2015.]]
**Alexander Kristoff** (natus Osloae de 5 Iulii 1987) est professionalis birotarius Norvegicus, qui hodie pro UAE Team Emirates UCI WorldTeam cursu viario certat. Victoriam in Norwegian National Road Race Championships annis 2007 et 2011 reportavit. Eius maximae victoriae fortasse erant Mediolano-Sanctum Remum anno 2014 et Circuitus Flandriae anno 2015. Tres stationes in Circuitu Franciae adeptus est, inter quas statio vicensima una apud Campos Elysios Lutetiae (anno 2018).

## Notae
## Nexus externi
*De Alexandro Kristoff apud *Cycling Archives.*
*De Alexandro Kristoff apud *ProCyclingStats.*

Categoria:Birotarii Norvegiae
Categoria:Birotarii Circuitus Californiae
Categoria:Birotarii Circuitus Franciae
Categoria:Birotarii Circuitus Helvetiae
Categoria:Birotarii Circuitus Italiae
Categoria:Incolae Norvegiae
Categoria:Olympionicae
Categoria:Qui stationem in Circuitu Franciae vicerunt
Categoria:Qui stationem in Circuitu Helvetiae vicerunt
Stimulus (physiologia)

[thumb|[Lumen electricum (1.) stimulus mutationem plantae (2.) reactionem *phototropismum* perficit, ergo planta versus lucem stimulum crescet.]]
**Stimulus** est in physiologia quaevis mutatio physicae structurae chemicaeve vel signum locorum, qui organismum istud circumiacent, vel internorum vel externorum. Pariter stimulus est effectus in cellulam receptorium. Sensus ex stimulis in plantis *tropismus* dicitur, sed in animales *taxismus*. In vertebratis etiam *nervi sensibiles* informatio externa ex stimulo in cerebrum transmittunt.

Sensus biologici, qui signa interna (plus quam externa) stimuli accipiunt sunt *visus*, *auditus*, *tactus*, *gustatus*, *odoratus*.

Perceptio quoque de stimulis et externis et internis pendet, sed etiam cursus informationem affluentem afferendi (*experientia sensibili*) et cogitandi (opinatione).

* Apophenia
* Behaviorismus
* Instinctus naturae
* Reflexus
* Signum transductus

## Nexus externi 
* *Merriam-Webster* de definitione notionis stimuli. 
* Oeconomia: de exemplo stimulo responso. 

Categoria:Physiologia
Equus October

[thumb|upright=1.25|Nummus Martis et Equi frenati ([Cosa, Etruria, 273-250 a.C.n.)]]
**Equus October** fuit cursus equester, qui quotannis idibus Octobribus campo in Martio certabatur.

## Sacrificium 
Equus dexter bigarum victricum necabatur. Quius caput panibus aut pannibus involvebatur. Animale iactu hastae interfecto cives Suburae et Viae Sacrae inter se de equi capite rapiendo certabant. Si Suburanenses vincebant, caput ad turrim Mamiliam ferebatur. Si Sacravienses vincebant, caput ad Regiam apud Forum Romanum portabatur. Cauda equi desecta ad Regiam gerebatur, "ut ex ea sanguis destillet in focum," ut apud Pompeium Festum legimus.

## Causa 
Causa a scriptoribus antiquis coniectabatur, sed adhuc obscura est:
* ad sacrificium Marti faciendum (apud Pompeium Festum)
* ob frugum eventum (apud Paul. Fest. 246 L.)
* ad exitium Troiae monendum (apud Timaeum rerum scriptorem) 

## Origo 
Romani nihil nisi animalia, quae edere solent, sacrificabant. Solum eo die equus molebatur.

Apud Indos aśvamedha invenitur et scriptor Giraldus Camprensis ritum Hibernicum equi describit. In parte est similitudo inter eos. Fortasse Equus October reliquiae indoeuropaei ritūs ad regnum renovandum est, sed adhuc eius origo nescitur. 

## Notae 
## Plura legere si cupis 
*James H. Dee, "Propertius IV I, 20: curtus equus and the Equus October", *Mnemosyne*, Fourth Series, 1973: 289 
*George Devereux, "The "Equus October" Ritual Reconsidered", *Mnemosyne*, 1970: 297-301
* Georges Dumézil, "Le Cheval d'octobre October eqvvs" in	''Fêtes romaines d'été et d'automne ; suivi de Dix questions romaines'', Gallimard, 1975: 145-156 et  "Derniers soubresauts du cheval d'octobre", ibidem pp.177-219. Recensio critica Altera recensio critica Nonnullae paginae apud Guglum librorum
* Attilio Mastrocinque, «October Equus », *Hélade*,  2016(2): 35-42
* C. Bennett Pascal, "October Horse", *Harvard Studies in Classical Philology*, 1981: 261-291 
* Gerhard Radke, "October equus", *Latomus*, 1990: 343-351 
* Michel Rousseau, "Le cheval d’octobre (October equus) éclairé par M. Georges Dumézil", ''Bulletin de l'Académie Vétérinaire de France*,  1976: 125-127
**"Note sur la caudectomie rituelle de l’october equus", *Bulletin de l'Académie Vétérinaire de France*,  1974: 79-81

## Nexus externi 
* *Le Dictionnaire des Antiquités Grecques et Romaines de Daremberg et Saglio''
*Enquête sur une enquête dans le fonds Georges Dumézil : les mystères du Cheval d’Octobre (3e et dernier épisode)

Categoria:Equi
Categoria:October
Categoria:Feriae Romanae
Categoria:Ritus Octobris
Iuditha Butler

**Iuditha Pamela Butler** (nata Clevelandi Ohii die 24 Februarii 1956) est philosopha et feminista Americana, ac profestrix rhetoricorum comparativorum Universitatis Californiensis Berkeleiensis. Opera eius in scientiis socialibus philosophiaque ad motum poststructuralisticum pertinere habentur.

Notissima est propter libros *Gender Trouble: Feminism and the Subversion of Identity* (1990) ac *Bodies That Matter: On the Discursive Limits of Sex* (1993), quibus notiones usitatas generis compulit. Symbolum facta est hodiernae rerum generis ideologiae, quam papa Benedictus XVI diu refutare conabatur.

## Notae 
## Bibliographia (selectio) 
*  (dissertatio doctoralis).
* .
* .
* .
* .
* .

## Nexus externi 
Categoria:Alumni Universitatis Yalensis
Categoria:Auctores Anglici
Categoria:Feminismus
Categoria:Incolae Californiae
Categoria:Incolae Ohii
Categoria:Iudaei
Categoria:LGBT
Categoria:Philosophi Civitatum Foederatarum
Categoria:Philosophia continentalis
Categoria:Postmodernismus
Categoria:Poststructuralismus
Categoria:Professores Universitatis Californiensis Berkeleiensis
Categoria:Professores Universitatis Wesleyanae
Categoria:Religio Iudaica
Categoria:Scientiae sociales
Categoria:Scriptores Civitatum Foederatarum
Categoria:Socii Guggenheimiani
Moai

thumb|upright=0.8|*Moai* in Insula Paschali situm.
[thumb|upright=0.8|*Moai* in [Museum Lupariense|Museo Lupariensi exhibitum.]]
***Moai*** (Hispanice *moái,* Rapanuiane *mo’ai* 'statua') sunt magnae hominum statuae monolithicae a Rapanuianis Insulae Paschalis in Polynesia orientali fortasse inter annos 1250 et 1500 sculptae et positae. Ex topho facti sunt et ruber capitis ornatus (Rapanuiane *pukao*) ex scoria factus est. Nonnunquam in dorso statuae signa incisa sunt: hoc *rongorongo*, antiquum alphabetum insulae, est. Plus quam mille *moai* inveniuntur, aliquae in *ahu*, magnis suggestibus saxosis.

## Loci Insulae Paschalis ubi *moai* praeclari sunt 
* *Ahu Akivi*
* *Ahu Tahai*
* *Ahu Tongariki*
* *Ahu Vinapu*
* Litus *Anakena*
* Crater *Rano Raraku*

## Miracula
In *Night at the Museum* ('Nox in Museo'), pellicula Americana, apparet magnus *moai* in Museo Historiae Naturalis Novi Eboraci. Vox statuae est vox Brad Garret histrionis.

## Bibliographia 
* Heyerdahl, Thor, Skjølsvold, Arne, et Pavel Pavel. *The "Walking" Moai of Easter Island.*
* McCall, Grant. 1995. "Rapanui (Easter Island)." *Pacific Islands Year Book 17th Edition.* *Fiji Times.*
* Matthews, Rupert. 1988. *Ancient Mysteries.* Wayland Publishing. ISBN 0-531-18246-0.
* Pelta, Kathy. 2001. *Rediscovering Easter Island.* Lerner Publishing Group. ISBN 978-0-8225-4890-4.
* Routledge, Katherine. 1919. *The Mystery of Easter Island.* Londinii: Sifton, Praed, & Co. ISBN 0-932813-48-8.
* Van Tilburg, Jo Anne. 2001. "Easter Island." In P.N. Peregine and M. Ember, *Encyclopedia of Prehistory,* vol. 3: East Asia and Oceania, ed. P. N. Peregine et M. Ember. Plenum Publishers.
* Van Tilburg, Jo Anne. 2006. ''Remote Possibilities: Hoa Hakananai'a and HMS Topaze on Rapa Nui.'' British Museum Research Papers.

* Mythologia Paschalis

## Notae
## Nexus externi 
## Pinacotheca 

Fasciculus:Moai at Rano Raraku - Easter Island (5956405378).jpg|Moai in cratere Rano Raraku.
Fasciculus:Ahu Tongariki - Rapa Nui (Easter Island).JPG|Moai in Ahu Tongariki.
Fasciculus:Ahu Akivi - panoramio - LANOEL.jpg|Moai in Ahu Akivi.
Fasciculus:Musée Cinquantenaire Easter Island statue.jpg|Moai in Museo Cinquantenario.

Categoria:Historia Chiliae
Categoria:Insula Paschalis
Categoria:Statuae
Categoria:Verba Polynesia
Antonius Rivas Palacios

**Antonius**, vulgo *Antonio* **Rivas Palacios** (Iturbe in urbe die 8 Novembris 1963 natus) est legatus et politicus Paraquariae.

Alumnus est universitatis nationalis Assumptionis et universitatis liberae Bruxellensis. Minister vicarius rerum externarum annis 2007-2008 et 2012-2013, legatus ad Aequatoriam ab 2010 usque in 2012, legatus iuxta regimen Hispanicum ab anno 2014 meruit. Die 31 Iulii 2019 minister a rebus externis factus est, praeside Mario Abdo Benítez.

## Bibliographia 
* "Giro de perfil: diplomático de carrera, Antonio Rivas es el nuevo canciller nacional" in *Hoy* (30 Oilii 2019)

## Nexus externi 
* Curriculum vitae apoud *Euroamerica.org*

Categoria:Homines vivi
Categoria:Nati 1963
Categoria:Politici Paraguaiae
Categoria:Alumni Universitatis Nationalis Assumptionis
Categoria:Alumni Universitatis Liberae Bruxellensis (ULB)
Categoria:Legati Paraguaiae
Alhazenus

**Alhazenus** (Arabice breviter ابن الهيثم - *Ibn al-Haiṯam*, plene  أبو علي الحسن بن الهيثم - *Abū ʿAlī al-Ḥasan bin al-Haiṯam*; natus Basrae circa annum 965, mortuus Cairi post annum 1040) erat mathematicus, opticus et astronomus Arabicus.

Praeclarus est libro Latine ''* sive *De Aspectibus* sive *Perspectiva'' dicto (Arabice  كتاب المناظر‎ - Kitāb al-Manāẓir). In quo pracociter methodum scientificam usus est ac cameram obscuram descripsit.

## Notae 
## Nexus externi 
Categoria:Physici
Categoria:Mathematici
Categoria:Astronomi
Categoria:Auctores Arabici
Christophorus Horner

[thumb|Horner in [Circuitus Californiae|Circuitu Californiae anno 2011.]]
**Christophorus,** vulgo *Christopher,* **Lee "Chris" Horner** (natus Okinawae in praefectura Iaponiae die 23 Octobris 1971) est professionalis birotarius Americanus emeritus, qui variis manibus cursu viario agnomine **Hornet** ('Crabro', *Vespa crabro*) et **The Second Best Climber in the World** ('Secundus mundi scansor') certabat.

Ex Bend Oregoniae ortus, in viarios cursus Americanos punctis annos 2002, 2003, et 2004 in *Cycling National Racing Calendar* dominabatur. Primum locum in Circuitu Californiae anno 2011 cepit. Victoriam in Circuitu Hispaniae anno 2013 reportavit, maxime quidem senex ex omnibus circuitibus grandibus birotationis victor.

Anno 2019, se cum NBC, rete televisifico Americano, consociavit ut commentator per emissiones Circuitus Franciae esset.

## Notae
## Nexus externi
*Situs interretialis Christophori Horner proprius.
*De Christophoro Horner apud *Cycling Archives.*
*De Christophoro Horner apud *USA Cycling.*

Categoria:Birotarii Circuitus Californiae
Categoria:Birotarii Circuitus Franciae
Categoria:Birotarii Circuitus Hispaniae
Categoria:Birotarii Circuitus Italiae
Categoria:Birotarii Civitatum Foederatarum
Categoria:Incolae Oregoniae
Categoria:Qui Circuitum Hispaniae vicerunt
Categoria:Qui stationem in Circuitu Helvetiae vicerunt
Categoria:Qui stationem in Circuitu Hispaniae vicerunt
Dorcestria apud Mercios

[thumb|[Domus publica Dorcestrensis.]]
**Dorcestria apud Mercios**, vel simpliciter **Dorcestria**, aut **Dorcastria**, (Anglice: *Dorchester-on-Thames*) est vicus in pago Oxoniense, prope Wallingfordiam,  ad ripam laevam Thamesis fluminis. Sunt circa 1000 incolae vico.

Primi incolae Dorcestriae territorii fuerunt apud colles propinquas, aetate Aënea, quas nunc Whittenham Clumps nuncupantur. Aetate Ferrea Britanni aggerem aedificaverunt, vicum circundantem. Dorcestria fuit olim oppidum Romanum nomine ignoto, sed situm in via inter Callevam et Castra Aelia (hodie *Alchester*), quod nunc foditur  ab archaeologis Oxoniensibus. Anno 634 Honorius I papa misit Birinum legatum ad regem Kynegilem Saxonum quorundam, eos in fidem Catholicam convertendi causa, et ipse Birinus apostolus Saxonum abbatiam et episcopatum creavit Dorcestriae. Saeculo VII exeunte, Dorcestriam Mercii sustulerunt.

## Notae
## Bibliographia
*Booth, P. (2014). A Late Roman Military Burial from the Dyke Hills, Dorchester on Thames, Oxfordshire. *Britannia* 45(4), 243-273.
*Booth, P. (2012). *The Discovering Dorchester-on-Thames project : A report on the excavations, 2007-2011*. Dorchester-on-Thames: Parochial Church Council, Abbey Church of St. Peter and St. Paul.
*Dawson Tim, Falys, Mundin, Pine, Platt, Falys, Ceri, et al. (2017). *The Southern Cemetery of Roman Dorchester-on-Thames* (Monograph (Thames Valley Archaelogical Services) ; 29).
*Dickinson, T. (1974). *Cuddesdon and Dorchester-on-Thames, Oxfordshire : Two early Saxon princely sites in Wessex* (BAR British series ; 1). Oxford: British Archaeological Reports.
*Frere, S. (1964). *Excavations at Dorchester on Thames, 1962*. London: Royal Archaeological Institute.
*Gibson, A. (1992). POSSIBLE TIMBER CIRCLES AT DORCHESTER‐ON‐THAMES. *Oxford Journal of Archaeology*, 11(1), 85-91.
*Marshall, W. (2015). Dorchester-on-Thames, diocese of. *The Oxford Companion to British History*.
*Morrison, W., & Crawford, S. (2013). Re-assessing Toys in the Archaeological Assemblage: A Case Study from Dorchester-on-Thames. *Childhood in the Past*, 6(1), 52-65.
*Peveler, Edward C. (2016). Reassessing Roman ceramic building materials: Economics, logistics and social factors in the supply of tile to Dorchester on Thames, Oxfordshire. *Arqueología de la arquitectura* (13).
*Tiller, Kate, ed. (2005). *Dorchester Abbey: Church and People 635–2005*. Stonesfield Press

*Abbatia Dorcestrensis
*Berinsfield (Campus Birini)
*Dioecesis Dorcestrensis
*Whittenham Clumps
*Geuissae

## Nexus externi
*Locus publicus 

Categoria:Loci habitati comitatus Oxoniensis
!
Categoria:Sedes episcopales Britanniae
Proles eorundem parentum

thumb|Frater sororque.
**Proles eorundem parentum** sunt familia consanguinea descendens gradu primo; si mares sunt, **fratres,** si feminae **sorores** appellantur.

***Germani** et **germanae** sunt proles si ambo parentes communes sunt.
***Uterini** et **uterinae** sunt proles quarum mater sed non pater communis est.
***Agnati** et **agnatae** sunt proles quarum pater sed non mater communis est.

Uterini et agnati etiam **semifratres** vel **semisorores** appellantur. 

Qui proles novercae hominis sed non patris eiusdem hominis, vel vitrici hominis sed non matris eiusdem hominis sint, illi homini sunt **sorores comprivignae** vel **fratres comprivigni**.

Gemini fratres vel sorores sunt qui ab eadem graviditate nati sunt.

* Consanguinitas
* DNA
* Familia
* Ordo natalis

## Notae 
## Bibliographia
* Frings, Irene. 1992. ''Odia fraterna als manieristisches Motiv: Betrachtungen zu Senecas Thyest und Statius' Thebais.* Moguntiaci: Akademie der Wissenschaften und der Literatur; Stutgardiae: F. Steiner Verlag. ISBN 3515061401.
* Kluger, Jeffrey. 2011. *The sibling effect: what the bonds among brothers and sisters reveal about us.* Novi Eboraci: Riverhead Books. ISBN 9781594488313.
* Marshall, Mac, ed. 1981. *Siblingship in Oceania: studies in the meaning of kin relations.* Ann Arbor Michiganiae: University Microfilms International. ISBN 0472027158.
* Mink, JoAnna Stephens, et Janet Doubler Ward, eds. 1993. *The Significance of sibling relationships in literature.* Bowling Green Ohii: Bowling Green State University Popular Press. ISBN 0879726121, ISBN 087972613X.
* Twerski, Abraham J. 1996. *I didn't ask to be in this family: sibling relationships and how they shape adult behavior and relationships: Peanuts cartoons by Charles M. Schulz.'' ISBN 0805042741.

## Nexus externus 
Categoria:Familia
Trulleum

**Trulleum** est facultas ad lavandum. In domis trullea sunt in culinis et balneis. Trulleo sunt patera aut pelvis, una vel duae valvae et cloaca. Aqua exeat ex valva; patera tenet aquam. Cloaca exhaurat aqua. Quidem trulleum habet facultatem saponi.
## Galleria 

File:Sink.png|Trulleum in balneo
File:Sinks in a public toilet, Edinburgh, Scotland.JPG|Trullea in publica latrina, Edinburgo, Scotland
File:Bell-krater louterion Louvre CA1341.jpg|Amphora demonstrans mulierem lavantem trulleo, 450–425 BC.
File:White glass basins.jpg|Alba vitrea trullea.
Image:Multi user sink.jpg|Cumplures homines uti possunt simul hoc trulleo.

## Nexus interni
*Labellum (vas)

## Notae 
## Nexus externi 
Categoria:Instrumenta domestica
Cura sanitatis Tiberii

[thumb|[Veronica (sancta)|Veronica cum sudario ab Ioanne Memling anno circiter 1470 picta (Pinacotheca Nationalis Vasingtoniae)]]
***Cura sanitatis Tiberii*** est liber brevis ut qui diceret apocryphus quo res Tiberii imperatoris et Pontii Pilati narrantur: Tiberio imperatore aegrotante, Volusianum emissum est ut Iesum reperiret cuius virtute omnes morbi curari feruntur. Pilatum gubernatorem, de hac re quaesitum, se Iesum morte damnavisse confiteri. Nuntiavisse Veronicam sudarium miraculosum possidere, imagine Iesu salvatoris impressum. Quo sudario Tiberium salute restitutum Pilatum in exsilium misisse. Neronem Tiberii successorem tertium, de vita et crucifixione Iesu certiore facto ab apostolo Petro, Pilatum supplicio damnavisse. 

Liber Latine inter saecula V et VII compositus est. Historia sudarii Veronicae hic primum referri, mox in *Vindicta Salvatoris* recitari censetur. 

## Bibliographia 
* Anton Schönbach, Recensio operis C. Tischendorff, *Evangelia apocrypha*, in *Zeitschrift für deutsches Alterthum und deutsche Litteratur* vol. 20 (1876) pp. 173-180 (editio princeps textus Latini)
* "Cura sanitatis Tiberii" in Ernst von Dobschütz, *Christusbilder: Untersuchungen zur christlichen Legende* (Lipsiae, 1899) pp. **157-**203 (editio textus Latini)
* A. E. Ford, ed., *La Vengeance de Nostre-Seigneur* vol. 2 (Tornaci: Brepols, 1993) (recensio Francogallica antiqua)
* Remi Gounelle, "Les origines littéraires de la légende de Véronique et de la Sainte Face: la Cura sanitatis Tiberii et la Vindicta Saluatoris" in A. Monaci Castagno, ed., *Sacre impronte e oggetti « non fatti da mano d’uomo » nelle religioni* (Taurinis:  Edizioni dell’Orso, 2011) pp. 231-251
* Z. Izydorczyk, ed., *The Medieval Gospel of Nicodemus : texts, intertexts, and contexts in Western Europe* (Toronti, 1997) pp. 57-59

*Novi Testamenti apocrypha
* *Evangelium Nicodemi*

## Nexus externi 
* Tuomas Levänen, "Cura Sanitatis Tiberii - English Translation"
* Roger Pearse, "The death of Pilate: a text and some notes on the “Cura Sanitatis Tiberii”"
* Roger Pearse, "Further notes on the “Cura Sanitatis Tiberii”"

Categoria:Novi Testamenti apocrypha
Categoria:Pontius Pilatus
Categoria:Tiberius
Categoria:Litterae Latinae mediaevales
Mors Pilati

***Mors Pilati*** est liber brevis ut qui diceret apocryphus quo res Tiberii imperatoris et Pontii Pilati narrantur: Tiberium morbis affectum Volusianum ministrum emisisse ad curam efficiendam, qui sudarium Veronicae affert; Tiberium, salute restituta, Pilatum supplicio damnavisse quippe qui mortem effecerat illius Iesu cuius facies in sudario visa est.

Textus Latinus mediaevalis e manuscripto saeculi XIV a Constantino de Tischendorf editus est. Ludo scaenico Cornubico seriei *Ordinalium*, titulo *Resurrexio Domini*, historia mortis Pilati ex eodem libro (Anglice verso) accommodatur. 

## Bibliographia 
* B. H. Cowper, *The Apocryphal Gospels and Other Documents Relating to the History of Christ*. 5a ed. (Londinii, 1881) pp. 415-419 (versio Anglica)
* Brian Murdoch, "The *Mors Pilati* in the Cornish *Resurrexio Domini*" in *Celtica* vol. 23 (1999) pp. 211-226
* Edwin Norris, ed. et interpr., *The Ancient Cornish Drama* (Oxonii: Oxford University Press, 1859) vol. 2 pp. 120-179 (recensio scaenica Cornubica cum versione Anglica)
* Constantinus de Tischendorf, *Evangelia apocrypha*. 2a ed. (Lipsiae: H. Mendelssohn, 1876) pp. 456-458 (textus Latinus)
* A. Walker, *Apocryphal Gospels, Acts and Revelations* (Edinburgi, 1870. *Ante-Nicene Christian Library*, 16) pp. 234-236 (versio Anglica)
* A. Westcott, *The Gospel of Nicodemus and Kindred Documents* (Londinii, 1915) pp. 131-135 (versio Anglica)

*Novi Testamenti apocrypha
* *Evangelium Nicodemi*

## Nexus externi 
* Roger Pearse, "The death of Pilate: a text and some notes on the “Cura Sanitatis Tiberii”"

Categoria:Novi Testamenti apocrypha
Categoria:Pontius Pilatus
Categoria:Litterae Latinae mediaevales
Paradosis Pilati

***Paradosis Pilati*** est liber ut qui diceret apocryphus de morte Pontii Pilati. Subiungi solet alio textu, titulo usitato *Anaphora Pilati* (i.e. relatio Pontii Pilati ad imperatorem Claudium), qui pars est *Evangelii Nicodemi* vel *Actorum Pilati*.

## Bibliographia 
* Anne-Catherine Baudoin, "Truth in the Details: The Report of Pilate to Tiberius as an Authentic Forgery" in Edmund P. Cueva, Javier Martínez, edd., *Splendide Mendax* (Groningen: Barkhuis, 2016) pp. 219-238
*Edgar Hennecke, Wilhelm Schneemelcher, R. McL. Wilson, *New Testament Apocrypha* (Londinii: Lutterworth Press, 1963) vol. 1 pp. 481-484  (versio Anglica *Paradosis Pilati*)
*M. R. James, *The Apocryphal New Testament* (Oxonii: Clarendon Press, 1924) pp. 153-155 (epitome)
** M. R. James, J. K. Elliott, *The Apocryphal New Testament* (Oxonii, 1993) pp. 208-211 (versio Anglica *Paradosis Pilati*) 
* Constantinus de Tischendorf, *Evangelia apocrypha*. 2a ed. (Lipsiae: H. Mendelssohn, 1876) pp. 448-455 

*Novi Testamenti apocrypha

## Nexus externi 
* Roger Pearse, "The death of Pilate: a text and some notes on the “Cura Sanitatis Tiberii”"

Categoria:Novi Testamenti apocrypha
Categoria:Pontius Pilatus
Metaphilosophia

**Metaphilosophia** ad philosophiam quodam modo pertinet, quamquam ambiguum est, utrum philosophiae pars sit — id est: **philosophia philosophiae** — an aliquid, quod ipsam philosophiam anticipat et "transcendit". Neque desunt, qui de utilitate metaphilosophiae omnino dubitent. Res in contentione persistit, utrum metaphilosophia nihil nisi philosophia mera sit, an a philosophia distingui debeat eadem fere ratione qua metamathematica a mathematica. Appellatio *metaphilosophiae* admodum recens est, sed ipsum problema iam apud Platonem et Aristotelem tractatur.

Quamquam quaestiones metaphilosophiae saepisseme dum philosophamur tractantur, nonnulli sunt philosophi (sicut Stephen Toulmin et Richard Rorty), qui metaphilosophiae paene totum se dederunt. In metaphilosophia cum alia tum haec quaeruntur,
* quid sit philosophia
* quae sint rationes et instrumenta philosophiae
* quid sit finis philosophiae
* quo modo philosophia et vita cotidiana inter se conferantur
* num consentaneum sit de progressu philosophiae loqui.

## De fine et natura philosophiae 
Quid sit philosophia, quaerere maximi momenti est. Variae enim sunt de natura philosophiae notiones, quas metaphilosophus cognoscere explicare intellegere debet. Vis et sensus *philosophiae* addito tempore mutata sunt, nam inter antiquos philosophia paene omnia studia complexa est. 

## Notae 
*Essentia
*Metaëthica
*Methodologia
*Philosophia hodierna
*Philosophia mathematicae

## Bibliographia
* Bunnin, Nicholas & Yu, Jiyuan (2009) Metaphilosophy. *The Blackwell Dictionary of Western Philosophy.* Wiley-Blackwell. 
* Griswold, Charles L. (2002) Plato's Metaphilosophy: Why Plato Wrote Dialogues. *Platonic Writings, Platonic Readings*, ab eodem auctore editum. Pennsylvania State University Press.
* Overgaard, Søren; Gilbert, Paul; Burwood, Stephen (2013) *An introduction to metaphilosophy.* Cambridge University Press.    
* Williamson, Timothy (2007) *The Philosophy of Philosophy*. Blackwell Publishing.
Currus electricus Stettinensis

250px|thumb|Currus electricus Pesa 120Na
250px|thumb|Tabula
**Currus electricus Stettinensis** (Polonice: *Tramwaje w Szczecinie*) est ferrivia superterranea urbis Stettinensis. Prima via anno 1879 aedificata est; hodie ferrivia e 12 lineis, 104 stationibus et 65,5 km astarii constat. Ferrivia a *Tramwaje Szczecińskie* (TS) administratur.

## Lineae 
Currus electricus Stettinensis composita est ex duodecim lineis.

## Currum electricum 
## Notae 
## Nexus externi 
* Situs officialis

Stettinensis
Categoria:Incepta 1879
Categoria:Stettinum
Acidum malicum

**Acidum malicum** est compositum organicum et acidum dicarboxylicum formulae HO2CCH2(HCOH)CO2H. Forma iontibus onerata (*sal* acidi malici) **malatum** -O2CCH2(HCOH)CO2- dicitur. Gustatui acidum malicum gustus fructuum mali affert.

In cyclo acidi citrici, acidum malicum sal adhibetur.

## Acidi malici natura 
### Natura chemica 
thumb|Acidi malici pulvis
Compositum est acidum malicum de moleculis acidi carboxylici duobus coniunctis, acidum *di*carboxylicum. Si iam acida carboxylica reactioni chemicae avide praestent, pariter acida dicarboxylica praestant.

In solutione aequosa inter acidum malicum et malatum duo equilibria consideranda sunt:
:HOOC-CH2(HCOH)-COOH + H2O  HOOC-CH2(HCOH)-COO ^{-} + H3O+  et
:HOOC-CH2(HCOH)-COO ^{-} + H2O  ^{-}OOC-CH2(HCOH)-COO ^{-} + H3O+ .

Nomen IUPAC est acidum 2-hydroxy-butanedioicum, formula summarum .

Fasciculus:Carboxylic-acid.svg|Acidum carboxylicum
Fasciculus:Carboxylate-resonance-hybrid.png|Anion acidi carboxylici
Fasciculus:Malatum.svg|L-Malatum - sal acidi malici

## Natura biochemica 
Malatum est pars cycli acidi citrici.

## Nexus externi 
* Fons nominis Latini. 
* Eden M. and Bates R. G.(1959): Reslution of the Dissociation Constants of *d*, *l*-Malic Acid from 0° to 50° C, Journal of Research of the National Bureau of Standards, 62 (4): 161-70. (cum valoribuss dissociationis constantibuss pkA1=3.48, pkA2=7.99)
* *Youtube.com* Certamen acidi malici 

Malatum
Malatum
Ismail Ould Bedde Ould Cheikh Sidiya

**Ismail Ould Bedde Ould Cheikh Sidiya** (die 17 Martii 1961 natus Boutilimit in urbe) est politicus Mauritaniae.

Alumnus est scholae centralis Parisiensis. Praeses portus liberi Nouadhibou olim fuit. Die 22 Martii 2011 minister a constructione et habitatione faactus est. Die 1 Augusti 2019, Mahometus wuld al-Ġazwānī praeside nuper inducto, Ismail Ould Bedde primus minister nominatus est.

## Nexus externi 
* "Mauritanie: Ismaïl Ould Bedda Ould Cheikh Sidiya nommé Premier ministre" (4 Augusti 2019) apud *AtlasInfo*
* *Rulers.org*

Categoria:Nati 1961
Categoria:Homines vivi
Categoria:Politici Mauritaniae
Categoria:Gubernatores civitatum
Categoria:Alumni Scholae Centralis Parisiensis
Fridericus Gulielmus Michel

**Fridericus Gulielmus**, vulgo *Fritz-William* **Michel** (anno circiter 1981 natus) est politicus Haitiae. Alumnus est instituti nationalis administrationis iuxta universitatem civicam Haitianam et Instituti studiorum superiorum oeconomicorum et commercialium. Die 22 Iulii 2019 primus minister Haitiae nominatus est, praeside Jovenel Moïse.

## Bibliographia 
* Frantz Duval, "Qui est Fritz William Michel, le 4e premier ministre de Jovenel Moïse ?" in *Le Nouvelliste* (22 Iulii 2019)
* Danio Darius, "Des publications très embarrassantes pour Fritz William Michel découvertes sur Twitter" in *Le Nouvelliste* (25 Iulii 2019)

* Marjorie Alexandre Brunache

## Nexus externi 
* "El nuevo primer ministro de Haití propone un Gobierno con récord de mujeres" (25 Iulii 2019) apud 'Agencia EFE''

Categoria:Nati 1981
Categoria:Homines vivi
Categoria:Politici Haitiae
Categoria:Gubernatores civitatum
Categoria:Alumni Universitatis Civicae Haitianae
Categoria:Alumni Instituti Studiorum Superiorum Oeconomicorum et Commercialium (Portus Principis)
Marjorie Alexandre Brunache

**Marjorie Alexandre Brunache** est legata et politica Haitiae.

Alumna est universitatis Massachusettensis Bostoniae in urbe. In eadem urbe a mense Septembri 2011 consul generalis Haitiensis meruit. Die 24 Iulii 2019 ministra rerum externarum nominata est, primo ministro Friderico Gulielmo Michel, sed nominationem denuo recusavit.

## Notae 
## Nexus externi 
* "El nuevo primer ministro de Haití propone un Gobierno con récord de mujeres" (25 Iulii 2019) apud *[Agencia EFE*
* Yves Cajuste, "Boston: Me Marjorie Alexandre Brunache (Consul général) rappelée ou débarquée?" (25 Februarii 2015) apud *InfoHaiti*

Categoria:Nati saeculo 20
Categoria:Homines vivi
Categoria:Legati Haitiae
Categoria:Politici Haitiae
Categoria:Alumni Universitatis Massachusettensis
Categoria:Incolae Bostoniae Massachusettae
Polra

[thumb|[Superficies Bataviae, nisi aggeribus molibusque defenderetur.]]
**Polra** est terra ab aggeribus molibusve circumdata in qua aqua artificiose humilis retineri debetur nisi inundetur. Aqua certis temporibus antlia hauritur,  vel - prope litum maris - clusae modo tempore aestus marini decessi aperiuntur.

Origo verbi *polra* est vocabulum Batavum *polder*, et profecto polrae imprimis in Batavia exstant, ubi circa 4000 sunt, dimidium polrarum totius Europae.

## Notae 
## Nexus externus 
Categoria:Oecologia
Categoria:Opera terrestria
Cingulum (cerebrum)

**Cingulum** est in neuroanatomia pars substantiae albae cerebri, fibris neuronalibus ab gyro cingulo ad corticem entorhinalem proiciens, ergo nexus inter duas systematis limbici structuras formans. Cingulum nucleum non solum substantia alba gyri cinguli constituit, iam vero a gyro subcalloso lobi frontalis trans rostrum corporis callosi ad lobi temporalis gyrum parahippocampalem uncumque late patens.

Neurona cinguli fibras afferentes ex thalami partibus cum tractu spinothalamico sociatis accipiunt. Ex eo ratione cingulum structuram principalem non solum errores corrigendi pernecesse esse putatur, sed etiam dolorum aestimandi atque mores illorum deminuendi incitare.

Densitas substantiae albae deminuta in cingulo malum memoriae explicare potest.

Cingulotomia dicitur sectio neurochirurgica cinguli anterioris; forma psychochirurgia in tractandis et depressionis et mali obsessivi-compulsivi adhibetur.

In anatomiae historia structura cinguli una ex primis recognita existimatur.

## Pinacotheca 

Fasciculus:Superior segment of the bilateral cingulum bundles (a).png|Segmentum superiore fibrarum utriusque cinguli, tractographiae ope iconismo resonantia magnetica facto.
Fasciculus:Hippocampal Limbic Connections Functions - Sanjoy Sanyal (Cropped from 4m03s to 4m57s) Cingulum.webm|Pelliculua sectionis cerebri humani, situm cinguli demonstrans (54 s).

## Notae 
* Vitium (ethice)

## Nexus externi 
* *Cingulumneurosciences.org*: situs interretialis. 

Categoria:Cerebrum
Categoria:Systema limbicum
Ilf et Petrov

thumb|upright=1.2|Ilf et Petrov, 1932.
**Elias Ilf** (Russice Илья Арнольдович Файнзильберг *Ilya Arnoldovich Feinsilberg,* 1897–1937) et **Eugenius Petrov** (Russice Евгений Петрович Катаев *Yevgenij Petrovich Kataev/Katayev,* 1902–1942) fuerunt scriptores orationis solutae Sovietici, qui annis 1920 et 1930 floruerunt. Plerumque una scribere solebant, quam ob rem paene semper **Ilf et Petrov** appellabantur. Odessae nati sunt. Eorum magna opera fortasse sunt *Duodecim Sellae* (1928) et sequela *Vitula Aurea* (1931), mythistoriae satiricae. Etiam ludos scaenicos fabulasque breves conscripserunt.

## Bibliographia
*Ilf et Petrov. 2007. ''Ilf and Petrov's American road trip: the 1935 travelogue of two Soviet writers Ilya Ilf and Evgeny Petrov,* ed. Erika Wolf, textus Aleksandr Rodchenko and Aleksandra Ilf, conv. Anne O. Fisher. Novi Eboraci: Cabinet Books: Princeton Architectural Press. ISBN 1568986009, ISBN 9781568986005.
*Milne, Lesley. 2003. *Zoshchenko and the Ilf–Petrov partnership: how they laughed.* Birmingham: Department of Russian, University of Birmingham. ISBN 0704424282.

## Nexus externi
**The Twelve Chairs* (Двенадцать стульев). Anglice conv. a Ioanne Richardson. Russian Library.
**Ilf and Petrov: life and work.* Anglice et Russice. Situs Nederlandicus.
*Ilf, I., et E. Petrov. 2004. "American Photographs: The Road." *Cabinet* 14. Primum capitulum libri *American Photographs.''
*Ilf, I., et E. Petrov. "Conversations at Tea." Fabula comica de quodam Bolsevico Vetere et filio minore natu.


Categoria:Litterae Russicae
Categoria:Fabulae
Categoria:Theatrum
Categoria:Fictio
Categoria:Pares scriptores
Nicolaus Moga

**Nicolaus** (Dacoromanice *Nicolae*) **Moga** (natus die 25 Octobris 1952 Constantiae) machinator rerum politicarum peritus Dacoromanicus factionis Socialis Democraticae est.

## Institutio et munus 
Moga anno 1977 Scholam polytechnicam Bucarestensem machinator absolvit. Deine in Ergasterio atomico in Axiopoli operam dedit. Annis 1991 - 1993 et 2003 - 2004 praefectus vicarius Constantiae circuli fuit. Annis 1996 - 2000 praeses societatis televisionis in Constantia fuit.

## Cursus honorum 
Moga anno 2008 primo senator electus est et ad hunc diem manet. Die 24 Iulii 2019 novus minister rerum internarum in consilio ministrorum Vioricae Dăncilă nominatus est. Successor erat Carminis Dan, quae propter vim vigilum a magistratu se recedere coacta est. Sed iam die 30 Iulii ipse se recessit, postquam vigiles caedem puellae, quae eos ad auxilium vocavit, non impedire potuerunt aut voluerunt. Pro tempore ei Michael Viorel Fifor successit.

## Nexus externi 
* Biographia apud situm interretialem senatus Romaniae

## Notae 
Categoria:Alumni Scholae et Universitatis Polytechnicae Bucarestensis
Categoria:Machinatores Romaniae
Categoria:Senatores Romaniae
Categoria:Ministri rerum internarum Romaniae
Beaumontius et Fletcherus

, Geoffrey Chaucer, John Fletcher & Francis Beaumont]]
[[Fasciculus:Beaumont and Fletcher Plays 1647 State Library of New South Wales DSM-Q822.35-B.jpg|thumb|Primae paginae libri *Comedies and tragedies* (1647). Bibliotheca Civica Novae Cambriae Australis, DSM-Q822.35-B.]]
**Beaumontius et Fletcherus** fuerunt Franciscus Beaumontius et Ioannes Fletcherus, scriptores scaenici Anglici, qui ludos scaenicos una scribere solebant, Iacobo primo regnante (1603–25). Par ab ineunte vitae cursu agnosci coeperunt, tam prope quam eorum nomina coniuncta ad totum canonem Fletcheranum adhiberentur, suis operibus solum suisque ludis cum Philippo Massinger, Nathan Field, atque aliis scriptoribus compositis non exclusis. Primum Beaumontii et Fletcheri folium impressum (1647) triginta quinque ludos, alterum (1679) quinquaginta tres continebat. Cum aliis scriptis, canon operum est circa quinquaginta quinque.

## Opera
Ludi plerumque a Beaumontio et Fletchero una compositi aestimantur:

**The Woman Hater,* comoedia (1606; impressa 1607)
*''Cupid's Revenge,* tragoedia (c. 1607–12; impressa 1615)
**Philaster, or Love Lies a-Bleeding,* tragicomoedia (c. 1609; impressa 1629)
**The Maid's Tragedy,* tragoedia (c. 1609; impressa 1619)
**A King and No King,* tragicomoedia (1611; impressa 1619)
**The Captain,* comoedia (c. 1609–12; impressa 1647)
**The Scornful Lady,* comoedia (c. 1613; impressa 1616)
**Love's Pilgrimage,* tragicomoedia (c. 1615–; impressa 1647)
**The Noble Gentleman,* comoedia (copia 3 Februarii 1626; impressa 1647).

Ludi a Beaumontio et Fletchero conscripti, deinde a Massinger solo retractati:

**Thierry and Theodoret,* tragoedia (c. 1607?; impressa 1621)
**The Coxcomb,* comoedia (1608–10; impressa 1647)
**Beggars' Bush,* comoedia (c. 1612–13?; retractata 1622?; impressa 1647)
**Love's Cure,* comoedia (c. 1612–13?; retractata 1625?; impressa 1647).

## Notae
## Bibliographia
*Clark, Sandra. 1994. *The plays of Beaumont and Fletcher: sexual themes and dramatic representation.* Novi Eboraci et Londinii: Harvester Wheatsheaf. ISBN 0745015697.
*Finkelpearl, Daniel. 1990. *Court and Country Politics in the Plays of Beaumont and Fletcher.* Princetoniae: Princeton University Press.
*Fletcher, Ian. 1967. *Beaumont and Fletcher.* Londinii, Longmans, Green.
*Gossett, Suzanne. 1988. *The influence of the Jacobean masque on the plays of Beaumont and Fletcher.* Novi Eboraci: Garland. ISBN 0824042395.
*Hoy, Cyrus. 1956–1962. "The Shares of Fletcher and His Collaborators in the Beaumont and Fletcher Canon." *Studies in Bibliography.* Septem partes: volumina VIII, IX, XI, XI, XII, XIV, XV.
*Logan, Terence P., and Denzell S. Smith, eds. 1978. *The Later Jacobean and Caroline Dramatists: A Survey and Bibliography of Recent Studies in English Renaissance Drama.* Lincolniae Nebrascae: University of Nebraska Press.
*Oliphant, Ernest Henry Clark. 1927. *The Plays of Beaumont and Fletcher: An Attempt to Determine Their Respective Shares and the Shares of Others.'' Portu Novo: Yale University Press.

## Nexus externi
Categoria:Litterae Anglicae
Categoria:Pares scriptores
Categoria:Theatrum
Litterae antiquae

[thumb|Tabula [inundationis mythicae e poemate Gilgami, primum litterarum opus cuius textum legere possumus. Quae tabula inter ruinas bibliothecae regiae Ninevae inventa est.]]
**Litterae antiquae** e litteris oralibus ortae sunt, e fabulis et poematibus quae ante evolutionem artis scribendi minime maleque supersunt, quamquam fragmenta textuum veterum exstant, fortasse etiam, secundum Augustum Nitschke, e fabellis puerilibus e temporibus glaciali recentissimo aevoque mesolithico commemorata.

Primae litterae certe notae ex tempore circa annum 2600 a.C.n. fere exstant, Sumerice scriptae. Primus litterarum auctor nomine proprio notus est Enheduanna, sacerdos Sumeriana et persona publica qui saeculo viginti quarto a.C.n. vixit.

## Notae
## Bibliographia
*Grimbly, Shona. 2000. *Encyclopedia of the Ancient World.* Taylor & Francis ISBN 978-1-57958-281-4. Google Books.
*Hallo, William W. 2010. ''The world's oldest literature: studies in Sumerian belles-lettres.* Lugduni Batavorum et Bostoniae: Brill. ISBN 9789004173811, ISBN 9004173811.
*Karimi, Edith. 2016. *Mimetische Bildung durch Märchen: Phantasie, Narration, Moral.'' European Studies in Education, 34. Monasterii (Germaniae): Waxmann Verlag. ISBN 9783830984726. Google Books.

*Carmina de Gilgamo
*Codex Hammurabi
*Cyclus epicus
*Hieroglyphica Aegyptia
*Liber mutationum
*Litterae Aegypti
*Litterae Graecae antiquae
*Litterae Hebraicae
*Litterae Sanscritae
*Litterae Latinae
*Litterae Sinarum
*Mahabharatum
*Manuscripta Maris Mortui
*Poesis epica
*Philologia
*Res classicae
*Rigveda
*Scriptura cuneiformis

01
*
Canopus (Aegyptus antiqua)

thumb|Situs Canopi
**Canopus** (Graece Κάνωβος) fuit urbs Aegyptia antiqua ad mare Mediterraneum 25 km  ab Alexandria ad orientem versus  posita  in Delta Nili prope rami occidentalis  ostium ; famosa erat apud auctores Graecos et Romanos ob mores maxime dissolutos et incolarum et advenarum qui per fossam navigabilem Alexandria  tectis navibus Canopum veniebant ubi sonarent tibiis et saltarent tam mulieres quam viri.

Nomen a Canopo gubernatore  herois Menelai duxisse dicebatur ; huc enim litoris cum uxore Helena e bello Troiano reducem adpulisse. Ibi postea Ptolemaeorum tempore Serapeum erat a magna multitudine hominum frequentatum quia deus curationes mirabiles efficiebat eis qui in delubro dormiebant. Hodie nihil nisi ruinae supersunt. 

In mythologia Graeca fuit urbs in qua post longum errorem Io cum filio Epapho quem Iovi peperit consedit.
## Notae
[thumb|Pictura [Pompeii (urbs antiqua)|Pompeiana ex Isidis temploː Isis Canopi Ionem cornutam accipit.]]

## Fontes 
*Ammianus Marcellinus, *Res gestae* XXII.16.14
* Herodotus, *Euterpe* 15, 17
*  libro decimo septimo capite primo 16-17
* Tacitus, secundo libro *Annalium* cap. 60
Categoria:Urbes Aegypti antiquae
Categoria:Urbes Imperii Romani